recursal/SuperWikiNEXT-32B huggingface dataset:
Súradnice: 49°11′37″S 19°38′18″V﻿ / ﻿49,1935°S 19,6384°V﻿ / 49.1935; 19.6384

**Predúvratie** (1 585 m n. m. poľ. *Przedwrocie*) je sedlo v Západných Tatrách na Slovensku.

Polohopis
---------

Nachádza sa v južnej rázsoche Sivého vrchu (1 805 m) medzi vrcholmi Veľká kopa (1 648 m) na severe a Malá kopa (1 637 m) na juhu. Východné svahy spadajú do Bobroveckej doliny (vetva Jaloveckej doliny). Na tejto strane sa nachádza Zápačný žľab, ktorým v zime padajú lavíny. Západné svahy klesajú do Huňovej doliny (vetva Suchej doliny).

Sedlo je čiastočne zatrávnené, čiastočne zarastené kosodrevinou. V minulosti slúžilo ako horský pasienok, v blízkosti sa totiž nachádza prameň. Z Predúvratia vedie nenápadný chodník (neznačené) do sedla Suchá priehyba medzi Ostrou a Suchým vrchom. Modrá značka od Chaty pod Náružím bola amatérsky vyznačená užívateľmi chaty a až v roku 1994 bola začlenená do siete oficiálnych turistických trás TANAP-u.

Prístup
-------

* po modrej  turistickej značke z rázcestia Grúň
* po zelenej  turistickej značke ze Sivého vrchu
* po zelenej  turistickej značke z rázcestia Grúň

Iné projekty
------------

Commons
* Spolupracuj na Commons Commons ponúka multimediálne súbory na tému **Predúvratie**

Externé odkazy
--------------

* Predúvratie na Turistika.cz

Zdroj
-----

*Tento článok je čiastočný alebo úplný preklad článku Predúvratie na českej Wikipédii.*

Sedlo Predúvratie
Súradnice: 49°11′53″S 19°57′07″V﻿ / ﻿49,197972°S 19,951944°V﻿ / 49.197972; 19.951944

**Brdárov priechod** (niekedy aj **Brdárov prechod**, poľ. *Brdarowy Przechód*) je široké a hlboké sedlo v bočnom ramene Veľkej kopy, medzi ňou a Veľkou brdárovou grapou vo Vysokých Tatrách. Sedlo je charakteristické ako priechod, tvorí praktické prepojenie medzi hornou časťou Kôprovnice a Špaňou dolinou.

Špania dolina a Kôprovnica

Názov
-----

Sedlo dostalo meno podľa slova *brdár*. Má dvojaký význam. Označovali sa ním korytári, výrobcovia korýt, v Liptove aj biedni ľudia - bedač. Pravdepodobne sa pomenovanie môže viazať na chudobných pastierov, ktorí vyháňali ovce na chudobné pastviny.

Turistika
---------

Do sedla nevedie turistický chodník. Táto oblasť je prísnou rezerváciou TANAPu.

Referencie
----------

1. 1 2  BOHUŠ, Ivan. *Od A po Z o názvoch Vysokých Tatier*. 1. vyd. Tatranská Lomnica : ŠL TANAPu, 1996. ISBN 80-967522-7-8. S. 457.

* *Tento článok je čiastočný alebo úplný preklad článku Brdarowy Przechód na poľskej Wikipédii.*

Externé odkazy
--------------

* Poloha na turistickej mape
Súradnice: Hviezdna mapa 19h 05m 56s; -05° 59′ 30″

**NGC 6751** je planetárna hmlovina v súhvezdí Orol, ktorú objavil nemecký astronóm Albert Marth 20. júla 1863. Jej zdanlivá hviezdna veľkosť je 11,9.

Vzdialená je od Zeme 6 500 svetelných rokov a jej priemer je 0,8 svetelného roka, čo je asi 600-násobok našej slnečnej sústavy. Farby predstavujú teploty plynu – modrá, oranžová a červená označujú plyn od najteplejšieho k najchladnejšiemu. Vietor a žiarenie z veľmi horúcej centrálnej hviezdy vytvorili prúdovité útvary v hmlovine. Kvôli nízkej jasnosti (len 12 magnitúd) sa však dá pozorovať len ďalekohľadmi s priemerom 15 cm a väčšími. Vo väčších ďalekohľadoch pripomína Prstencovú hmlovinu v Lýre. Jej centrálnu hviezdu nevidíme, pretože kvôli vysokej povrchovej teplote 140 000 °C žiari predovšetkým v ultrafialovej časti spektra.

  

*… | NGC 6750 | **NGC 6751** | NGC 6752 | …*

Zdroj
-----

* PLAUCHOVÁ, Jana. *Súhvezdia od Andromedy po Žirafu*. Redakcia Eduard Koči; ilustrácie Peter Zimnikoval; Beata Zimnikovalová, Michal Mojžiš, Tibor Krátky. prvé vyd. Hurbanovo : Slovenská ústredná hvezdáreň Hurbanovo, 2023. 592 s. ISBN 978-80-89998-357. Kapitola Orol, s. 223 – 224.

Pozri aj
--------

* Zoznam NGC objektov
**PSR 1913+16** je pulzar v súhvezdí Orol, takmer na hranici so súhvezdím Šíp. Objavili ho v roku 1974 Russell Alan Hulse a Joseph Hooton Taylor pomocou rádioteleskopu Arecibo. Hulse a Taylor tiež oznámili, že by stálo za pokus detegovať dlho hľadané gravitačné vlny z tohto pulzaru.

Tento pulzar je výnimočný tým, že sa jeho pulzy po 4 hodinách trochu spomaľujú a ďalšie 4 hodiny naopak zrýchľujú. Príčinou je skutočnosť, že pulzar je dvojitý, s obežnou dobou 8 hodín, pričom druhý pulzar „nevidíme" ani na rádiových vlnách. Žiarenie pulzarov je totiž v dôsledku ich rýchleho otáčania sústredené do úzkeho zväzku (asi ako svetlo z vreckovej baterky). Úzky zväzok žiarenia z druhého pulzaru nie je namierený smerom k Zemi. Pulzar je viditeľný iba v rádiovom obore. 

V roku 1978 Taylorov tím dokázal, že perióda obehu dvoch neutrónových hviezd sa každoročne skracuje o 75 mikrosekúnd. Dôvodom je rýchla strata orbitálnej energie pod vplyvom vzájomného silného gravitačného pôsobenia zložiek pulzaru. Perióda klesá v závislosti od skracovania polomerov obežných dráh neutrónových hviezd. Tento údaj sa stal úspešným testom dovtedy chýbajúceho dôkazu všeobecnej teórie relativity. Za výskum pulzaru PSR 1913+16 bola v roku 1993 jeho objaviteľom Russellovi Alanovi Hulseovi a Josephovi Taylorovi udelená Nobelova cena za fyziku.

Zdroj
-----

* PLAUCHOVÁ, Jana. *Súhvezdia od Andromedy po Žirafu*. Redakcia Eduard Koči; ilustrácie Peter Zimnikoval; Beata Zimnikovalová, Michal Mojžiš, Tibor Krátky. prvé vyd. Hurbanovo : Slovenská ústredná hvezdáreň Hurbanovo, 2023. 592 s. ISBN 978-80-89998-357. Kapitola Orol, s. 224.


|  |  |
| --- | --- |
| Portal | Astronomický portálHviezdny portál |
Olympijské zlatoOlympijské zlato

**Josep Guardiola** (\* 18. január 1971) je bývalý španielsky futbalista. Väčšinu svojej kariéry odohral v drese katalánskeho veľkoklubu FC Barcelona, ktorého trénerom bol od roku 2008 do roku 2013. Od roku 2013 do roku 2016 trénoval nemecký tím FC Bayern München. Od roku 2016 sa stal trénerom anglického Manchestru City FC.

Osobný život
------------

Josep „Pep" Guardiola sa narodil v katalánskom meste Santpedor. Jeho otec bol murár. Základy futbalu získal už ako 13 ročný v mládežníckej akadémii španielskeho klubu FC Barcelona. Od roku 1989 žil Pep v otvorenom vzťahu so svojou španielskou priateľkou Christinou Serra. Majú spolu tri deti, Maria sa narodila v roku 2001, Marius v roku 2003 a Valentina v roku 2008. 29.05.2014 sa Joseph Guardiola so svojou celoživotnou partnerkou oženil. Po vyše dvadsiatich rokoch spolužitia si povedali áno v španielskej kaplnke Matadepera pri Barcelone.

Kariéra
-------

Väčšinu svojej kariéry odohral v drese katalánskeho veľkoklubu FC Barcelona, ktorého trénerom bol od roku 2008 do roku 2013. Od roku 2013 do roku 2016 trénoval Bayern Mníchov. Teraz trénuje anglický klub Manchester City.

Hrával na poste defenzívneho stredopoliara. V roku 1984 sa stal hráčom FC Barcelona, do prvého tímu sa prebojoval o sedem rokov neskôr. V roku 2001 prestúpil do talianskej Brescie, z ktorej počas nasledujúcich sezón hosťoval v ďalších kluboch. 

Po konci sezóny 2007-08 nahradil Franka Rijkaarda na poste hlavného trénera Barcelony. Pod jeho vedením došlo k zmene hráčov v klube (odišli Ronaldinho, či Deco) a k zisku *treble* v sezóne 2008-09.

Hneď v prvej sezóne 2013-14 v klube FC Bayern dokázal získať Nemecký pohár a Bundesligu zároveň.

Zdroj
-----

*Tento článok je čiastočný alebo úplný preklad článku Josep Guardiola na anglickej Wikipédii (číslo revízie nebolo určené).*

Referencie
----------

1. ↑  Josep Guardiola v denníku Welt, uvedené 26.09.2014
2. ↑  Profil: Josep Guardiola, uvedené 26.09.2014
3. ↑  Svatba Josepa Guardiolu, uvedené 26.09.2014
4. ↑  Profil: Josep "Pep" Guardiola v mníchovskom denníku tz.de, uvedené 26.09.2014

Autoritné údaje: * BnF: 169881681
* GND: 1035164507
* ISNI: 0000000117011863
* LCCN: n2010024395
* NK ČR: xx0190435
* VIAF: 120452777
* WorldCat: lccn-n2010024395
***Workers & Resources: Soviet Republic*** je počítačová hra, ktorá simuluje strategické budovania mesta, priemyslu a riadenia štátu sovietskej krajiny s plánovanou ekonomikou. Hra bola vyvinutá a vydaná slovenským herným štúdiom 3Division v roku 2019.

Hrateľnosť
----------

Hráči sa zapájajú do mestského a priemyselného plánovania s rôznymi úrovní zložitosti. Môžu si vybrať, či povolia alebo zakážu viaceré požiadavky občanov, ako napríklad manažment pitnej vody splaškov, odpadové hospodárstvo, vykurovanie a elektrina pre budovy, palivo pre vozidlá, komplexný vzdelávací systém (rodičia nemôžu fungovať bez školy pre malé deti), právo (polícia, tajná polícia, lojalita občanov k vláde), opotrebovanie vozidiel a iné. Výstavba budov môže byť rýchla: za peniaze (materiál a pracovníci zo zahraničia) alebo reálnejšie a pomalšie s využitím vlastných zdrojov (vlastná pracovná sila a materiály). 

Vyrobený tovar (viac ako 30 druhov samostatných produktov) možno predávať na Východ na ruble alebo Západu za doláre, prípadne ho využívať alebo jednoducho skladovať v skladoch.

Vývoj a vydanie
---------------

*Workers & Resources: Soviet Republic* bola vyvinutá na základe predchádzajúceho úspechu iných podobných hier v tomto žánri, vrátane *Cities: Skylines* a *Transport Fever*. Na rozdiel od predchádzajúcich hier sa však *Workers & Resources: Soviet Republic* zamerala na simuláciu ekonomických systémov komunistických štátov počas éry studenej vojny, pričom hra bola zasadená do obdobia medzi 60. a 90. rokmi 20. storočia, aj keď neexistuje žiadny konečný časový limit. 

Hra bola prvýkrát vydaná v predbežnom prístupe na Steame 15. marca 2019. Vo februári 2023 bola hra odstránená zo služby Steam z dôvodu zastavenia šírenia podľa zákona DMCA vydaného tvorcom obsahu kvôli právam na realistický režim, ktorý fanúšik vymyslel a ktorý spoločnosť 3Division plánovala začleniť do neskoršieho vydania hry.   Právny problém bol vyriešený začiatkom marca 2023 a hra bola vrátená späť na Steam.

Hodnotenie
----------

*Workers & Resources* dostala väčšinou pozitívne recenzie od kritikov aj hráčov počas skorého prístupu, no niektorí kritizovali nedostatok tutoriálov hry v počiatočných fázach.   

1. ↑  . Dostupné online.
2. ↑  . Dostupné online. (po anglicky)
3. ↑  . Dostupné online. (po anglicky)
4. ↑  . Dostupné online. (po nemecky)
5. ↑  . Dostupné online. (po anglicky)
6. ↑  . Dostupné online. (po anglicky)
7. ↑  . Dostupné online.
8. ↑  . Dostupné online.
9. ↑  . Dostupné online.
**Žlábek** je údolie v Křivoklátskej vrchovine juhozápadne od Unhošti.

Poloha
------

Žlábek je asi dva kilometre dlhé výrazne zarezané údolie orientované približne v smere (klesá) juhozápad – severovýchod. Nachádza sa pri západnom okraji CHKO Křivoklátsko asi šesť kilometrov juhozápadne od Unhošti, osem kilometrov južne od Kladna a desať kilometrov severne od Berouna. Horné zakončenie je pri osade Pohodnice, spodné pri osade Roučmída. Na juhovýchode je vymedzené svahmi Vysokého vrchu (486 m) a Tuchonína (487 m), na severozápade bezmenného vrchu 455 m.

Geomorfológia
-------------

Žlábek spoločne s priľahlými vrchmi spadá do geomorfologického celku Křivoklátská vrchovina, podcelku Lánská pahorkatina, okrsku Loděnická pahorkatina a podokrsku Bezděkovská pahorkatina.

Vodstvo
-------

Osu Žlábku tvorí tok Žlábeckého potoka, ktorý sa v jeho dolnom zakončení sprava vlieva do riečky Loděnice.

Stavby
------

Kaplnka v údoliu Žlábeckého potoka
Približne v polovici údolia sa na ľavom brehu Žlábeckého potoka nachádza kaplnka tzv. Panny Márie *Žlábecké* postavená nad malým prameňom. Podľa povesti bola kaplnka postavená v roku 1649 rodinou unhošťského prímasa potom, čo voda z prameňa zázračne vyliečila zrak jeho dcére Sabine Pěnkavovej, keď sa tu spoločne s ďalšími unhošťskými obyvateľmi schovávala pred vojakmi bojujúcimi v tridsaťročnej vojne. Púte konané na Svätodušné sviatky boli obnovené po roku 1990. okrem kaplnky sa tu nachádza Božia muka a lavička. Estetiku miesta trochu znehodnocuje elektrické vedenie 40 kV, ktoré presne nad ním údolie pretína. Priamo pri studničke sa nachádza trojmedzie obcí Bratronice, Horní Bezděkov a Malé Kyšice (k prvej menovanej obci náleží celý ľavý, severozápadný, breh potoka, pravá strana Žlábku potom po prúde odtiaľ predstavuje kataster Horného Bezděkova, proti prúdu patrí k Malým Kyšiciam).

Vegetácia
---------

Súvislý pás zmiešaného lesa pokrývajúci údolie a jeho blízke okolie je asi v polovici prerušený širokým priesekom zriadeným pod elektrickým vedením 40 kV.

Komunikácia
-----------

Osu údolia sleduje po pravom brehu Žlábeckého potoka vedená lesná cesta horšej kvality sledovaná zeleno značenou turistickou trasou spájajúcou údolie riečky Loděnice s Bratronicami.

Referencie
----------

1. ↑  Břetislav Balatka, Jan Kalvoda - Geomorfologické členění reliéfu Čech (Kartografie Praha, 2006, ISBN 80-7011-913-6)
2. ↑  Informační tabule u kapličky
3. ↑  Mapa KČT Křivoklátsko

* *Tento článok je čiastočný alebo úplný preklad článku Žlábek (Křivoklátská vrchovina) na českej Wikipédii.*
Budova, v ktorej sa knižnica aj múzeum mesta Derby nachádzajú.
**Derby Central Library** (doslova *Derbyjská centrálna knižnica*) je hlavná verejná knižnica v anglickom meste Derby. Bola založená v roku 1879 spolu s mestským múzeom a galériou v tehlovej budove. Stavbu navrhol Richard Knill Freeman a mestu ju daroval Michael Thomas Bass.

Dejiny
------

Prvá stála knižnica v Derby bola založená v roku 1811 na Queen Street. V 30. rokoch 19. storočia bola knižnica otvorená všetkým, ktorí zaplatili registračný a následne každoročný poplatok. Roku 1832 mala knižnica 84 členov. Zbierka kníh zahŕňala aj 4000 zväzkov z knižnice Derby Philosophical Society. V roku 1863 sa stal prvým knihovníkom a kurátorom botanik Alexander Croall a o rok neskôr boli knižnica s múzeom spojené. Croall svoju funkciu opustil v roku 1875, aby sa stal kurátorom Smithovho inštitútu v Stirlingu.

28. júna 1879 otvoril Michael Thomas Bass oficiálne Derbyjskú slobodnú knižnicu a múzeum. Pri tejto príležitosti sa v meste uskutočnili veľké oslavy. V septembri 1898 sa v zbierke knižnice nachádzalo cca. 31 000 titulov. Roku 1914 bol zbúraný dom kurátora, aby sa tak uvoľnilo miesto pre rozšírenie knižnice. Hoci sú teraz Derbyjská knižnica a Derbyjské múzeum oddelené inštitúcie, stále zdieľajú budovu, v ktorej boli založené.

Referencie
----------

1. 1 2  Kelly's Directory of Derbyshire 1899 Archivované 2011-08-07 na Wayback Machine, s. 130, [cit. 2011-07-09]. (po anglicky)
2. ↑  GLOVER, Stephen. *The history and directory of the borough of Derby*. [s.l.] : [s.n.], 1829. S. 430. (po anglicky)
3. 1 2   Archivovaná kópia. *Newsletter of the Geological Curators Club*, 1976, roč. 1, čís. 8. Dostupné online [cit. 2011-08-04]. Archivované 2011-07-16 z originálu. (po anglicky)
4. ↑   *Alexander Croall* [online]. Old Town Cemetery Stirling, [cit. 2011-08-04]. Dostupné online. Archivované 2011-10-24 z originálu. (po anglicky)

Externé odkazy
--------------

* Oficiálne stránky knižnice Archivované 2011-08-18 na Wayback Machine
* Derby Central Library na www.librarytechnology.org

Zdroj
-----

*Tento článok je čiastočný alebo úplný preklad článku Derby Central Library na českej Wikipédii.*
**InfoVojna** je proruský konšpiračný a dezinformačný web a internetové rádio, ktoré v roku 2015 založili Norbert Lichtner (po tom, ako odišiel zo Slobodného vysielača) a Ľubomír Huďo (po tom, ako odišiel zo ZEM & VEKu).

Lichtner v roku 2019 kandidoval do europarlamentu za ĽSNS, pred voľbami však z kandidátky odstúpil. Huďo v januári 2020 ukončil spoluprácu s InfoVojnou a odišiel do Kulturblogu.

Po začatí Ruskej invázie na Ukrajinu bola stránka InfoVojny od marca do júna 2022 zablokovaná Národným bezpečnostným úradom ako škodlivý web na základe zákona o kybernetickej bezpečnosti.

Obsah
-----

V roku 2019 šírila InfoVojna klamlivé správy o tom, že Andrej Kiska sa mal údajne v minulosti zúčastniť dodávky zbraní a pokusu o prevrat v Stredoafrickej republike.

Keď v Amerike zavraždili Georga Floyda, v InfoVojne jeho smrť spochybňovali (video vraj bolo „zinscenované" a treba ďalšie dôkazy).

Počas pandémie COVID-19 šírili klamstvá, že Vladimír Krčméry robil v strednej Afrike zakázané pokusy s vakcínami a preto tam má zakázaný vstup. Zdieľali konšpiračný film Plandemic.

InfoVojna zdieľala trojhodinový konšpiračný film od Janet Ossebaardovej, Pád Kabaly, či rozhovory s konšpirátorom Davidom Ickem.

O zemetrasení v Turecku a Sýrii v roku 2023 šírili konšpirácie, že zemetrasenie bolo spôsobené použitím „energetických zbraní".

Po vypuknutí vojny na Ukrajine šírila InfoVojna fámy a prokremeľskú propagandu, napríklad o ukrajinských laboratóriách, ktoré vraj majú slúžiť na výskum biologických zbraní.

Na tejto wiki stránke sú popísané riadne somariny.

Referencie
----------

1. ↑   *Sú späť a opäť šíria proruskú propagandu, no štát už nereaguje (analýza)* [online]. domov.sme.sk, [cit. 2023-06-25]. Dostupné online.
2. ↑  RITOMSKÝ, Matúš. *infovojna.sk - konspiratori.sk* [online]. konspiratori.sk, [cit. 2023-06-25]. Dostupné online.
3. ↑   *NBÚ zaradil Infovojnu na zoznam škodlivých webov. Nepomohlo ani sťahovanie na Belize* [online]. Startitup.sk, 2022-03-21, [cit. 2023-06-25]. Dostupné online.
4. ↑   *Presťahovanie sa na Belize nepomohlo: NBÚ zablokoval konšpiračnú InfoVojnu* [online]. Živé.sk, 2022-03-21, [cit. 2023-06-25]. Dostupné online.
5. ↑  BENČÍK, Ján. *Blog N: Pašerák Kiska v Afrike* [online]. Denník N, 2019-11-22, [cit. 2023-06-25]. Dostupné online.
6. ↑   *Hoaxy týždňa: Kiska pašoval zbrane a Milo žaloval na Slovensko* [online]. svet.sme.sk, [cit. 2023-06-25]. Dostupné online.
7. ↑  ŠNÍDL, Vladimír. *Dezinformačné rádio vypustilo fámu o Krčmérym. Je to pomsta za podporu očkovania, hovorí lekár* [online]. Denník N, 2021-03-09, [cit. 2023-06-25]. Dostupné online.
8. ↑   *Pád Kabaly* [online]. RationalWiki, [cit. 2023-06-25]. Dostupné online. (po anglicky)
9. ↑  ŠNÍDL, Vladimír. *Tri príklady, ako k nám stále preniká Putinova propaganda: cez Blahu, Tarabu či Infovojnu* [online]. Denník N, 2022-03-09, [cit. 2023-06-25]. Dostupné online.
Geronimo
Geronimo, portrét 1905
**Geronimo** (\* asi jún 1829, No-Doyohn Canyon, Mexiko (dnes Arizona, USA) – † 17. február 1909, Fort Sill, Oklahoma, USA), vlastným menom **Goyaałé** (v preklade „Ten, ktorý zíva". Meno mu dal otec, Goyaałé bol stále unavený a často zíval), bol náčelníkom Apačov, posledný vodca indiánskeho odporu proti vláde USA.

Narodil sa v júni roku 1829 pri prameni rieky Gila v Mexiku. Bol z indiánskeho kmeňa Chiricahua, ktorý patril do skupiny Mescalero.

Na rozdiel od iných kmeňov, ktoré sa dali presídliť, Apači z Arizony sa dlhé roky zdráhali opustiť svoje územia. Rezervácia San Carlos, ktorú im ponúkli bola púšťou, kde Indiánom chýbali predpoklady na prežitie. Presídlením by navyše stratili svoje posvätné miesta. Verili, že ich spájajú s predkami.

Geronimovým zajatím sa skončila posledná indiánska vojna.

17. februára 1909 zomrel Geronimo na zápal pľúc. Je pochovaný na cintoríne vo Fort Sill.

Súčasnosť
---------

Približne 12 až 15 tisíc potomkov apačských bojovníkov dnes žije na území Nového Mexika a Arizony v štyroch rezerváciách - San Carlos, Mescalero, White Mountain a Jicarilla, časť z nich žije aj v Oklahome.

Iné projekty
------------

Commons
* Spolupracuj na Commons Commons ponúka multimediálne súbory na tému **Geronimo**

Autoritné údaje: * BnF: 119047373
* GND: 118538764
* ISNI: 0000000120956286
* LCCN: n50016500
* NK ČR: jx20060420001
* ULAN: 500450264
* VIAF: 14770290
* WorldCat: lccn-n50016500
**Vladár** je slovenské priezvisko, ktoré sa spája predovšetkým so zemanmi zo zaniknutých obcí Čerňakov a Mútna v okrese Turčianske Teplice. V súčasnosti sa najviac vyskytuje vo Veľkom Čepčíne, kde bolo aj jedno z posledných sídel rodu. (26 x). Historicky sa spája aj s menom, alebo prímenom *Muthnai* a *Mutňanský*.

História priezviska
-------------------

Pôvod turčianskych Vladárovcov je nejasný. Keď kráľ Belo IV. obdaroval zemanov, ktorí sa časom začali písať „de Muthna" zemou na Hornom Turci, mali za svojimi menami uvedené *de Churnuk*. Samotní Vladárovci svoj pôvod preto odvodzujú od mesta Cernik v Chorvátskom Slavónsku. Šikura však tvrdí, že najskôr ide o turčiansky Čerňakov, teraz časť Mošoviec. Aby toho nebolo málo, Novák uvádza, že ide o druhý turčiansky Čerňakov, ktorý ležal blízko terajšieho Veľkého Čepčína. Pôvodne sú zaznamenaní ako *Muthnai*, čo zodpovedá dnešnému priezvisku Mutňanský. Blažej Mútňanský bol bojovníkom v Čiernom pluku Mateja Korvína, čo mu vyslúžilo kapitánstvo na Blatnickom hrade. Keďže mal obrovský majetok a moc, začal byť prezývaný vladárom a toto sa uchytilo ako meno, ktoré si jeho potomkovia začali písať.

Erb
---

Erbom Vladárovcov je modrý štít, na ktorom v bielej vode pláva strieborný jeleň. V rohoch štítu je zlatá hviezda a strieborný polmesiac s tvárou. Klenotom je červené srdce prestrelené strieborným šípom, z ktorého vyrastajú tri biele ľalie. Na prostrednej sedí biely holub.

Známi nositelia
---------------

* Gábor Vladár
* Stefan Vladár
* Josef Vladár
* Ján Gašparides-Vladár

Referencie
----------

1. 1 2
2. ↑
3. ↑  VLADÁR, Károly; BRÁZ, Béla. *A nagycsepcsényi és muthnai Vladár család története és leszármazása*. Turčiansky Svätý Martin : A Magyar nyomda nyomása, 1907. Dostupné online. (po maďarsky)
4. ↑   ŠIKURA, Ján Štefan. Zaniknuté osady v Turci. *Sborník Museálnej spoločnosti slovenskej*, 1932, roč. 26. čís. 1, s. 1-15.
5. 1 2 3  VLADÁR. In:  *Rodové erby na Slovensku*. 1. vyd. Zväzok II. Martin : Osveta, 1986. 218 s. S. 159-160.
Súradnice: 48°07′48″S 17°06′25″V﻿ / ﻿48,130039°S 17,106939°V﻿ / 48.130039; 17.106939

Sídlo na Einsteinovej v Bratislave
Logo banky ZUNO
**Zuno Bank** je internetová banka skupiny Raiffeisen International na Slovensku, so zriadenými sídlami vo Viedni a Bratislave. Svoje služby plánuje po spustení na Slovensku rozšíriť do ďalších krajín strednej a východnej Európy.[chýba zdroj]
Na Slovensku sa rozhodla Zuno bank zriadiť aj kontaktné centrum pre slovenských a českých klientov so sídlom v Nitre.[chýba zdroj]

Zuno Banka je prvou direct bankou na Slovenskom trhu. Svoje služby poskytuje prostredníctvom internet bankingu a telefónu.

Banka získala bankovú licenciu od rakúskeho Úradu pre dohľad nad finančným trhom v roku 2009 pod menom RI Projekt AG, keďže podľa rakúskych pravidiel nemôže mať žiadateľ o licenciu vo svojom názve slovo banka.[chýba zdroj] Po získaní licencie meno zmenila na Raiffeisen International Direct Bank AG. Princíp jednotného európskeho pasu umožňuje banke vstúpiť na trh inej členskej krajiny EÚ jednoducho tým, že banka dodrží pravidlá regulačných orgánov v príslušných štátoch, konkrétne Smernicu č. 2006/48/ES Európskeho parlamentu a rady zo 14. júna 2006 o začatí a vykonávaní činností úverových inštitúcií.[chýba zdroj]

Zuno banke bol Národnou bankou Slovenska pridelený kód medzibankového styku **8410**.

Zuno Bank začala s aktívnou činnosťou 1. augusta 2010. Vykonáva bankové operácie, účet v banke si v počiatočnej fáze mohli otvoriť len zamestnanci banky. Po doladení a odskúšaní všetkých služieb a funkcionalít medzibankového platobného styku a bezpečnosti systémov začala banka ponúkať služby verejnosti na konci roka 2010, kedy predstavila logo a celú korporátnu identitu.

Vklady v Zuno bank sú chránené rakúskym fondom Einlagensicherung der Banken und Bankiers Gmbh (pre fyzické osoby do maximálnej výšky 100 000 eur na vkladateľa, pre právnické osoby do konca roka 2010 v maximálnej sume 50 000 eur, od 1.1.2011 do celkovej sumy 100 000 eur na vkladateľa).

Ukončenie pôsobenia na Slovenskom trhu
--------------------------------------

Zuno Bank ukončí svoje pôsobenie na Slovenskom trhu do konca roku 2017. O ukončení činnosti sa vyjadril majiteľ ešte 4. októbra 2016. Dôvodom ukončenia je poskytovanie duplicitných služieb v rámci skupiny Raiffeisen International a taktiež stratovosť banky od jej vzniku na Slovensku. Svoju pôsobnosť neukončí len na slovenskom ale taktiež aj na českom trhu.

Od 21. októbra 2017 banka nebude prijímať nových klientov a úroky na sporiacich účtoch zníži na minimum. Banka musí odovzdať licenciu v druhej polovici roka 2017.

Referencie
----------

1. ↑  WEBLAND.SK. ZUNO BANK AG, pobočka zahraničnej banky. *Finančný kompas*. Dostupné online [cit. 2017-09-15].
2. ↑   *Archivovaná kópia* [online]. [Cit. 2010-09-03]. Dostupné online. Archivované 2011-04-15 z originálu.
3. ↑
4. ↑
5. ↑   ZUNO banka končí. *oPeniazoch*, 2016-10-04. Dostupné online [cit. 2017-09-15].
MORA MORAVIA, s.r.o. je moravský výrobca kuchynských spotrebičov. Spoločnosť s ručením obmedzeným nadviazala na históriu akciovej spoločnosti Homboker und Marienthaler Eisenwaren-Industrie und Handels-Aktien-Gesellschaft „Moravia" in Olmütz (slovensky Hlbočecká a Marientálska akciová spoločnosť pre priemysel a obchod so železným tovarom „Moravia" v Olomouci v roku 1870. Na parcelách bývalej železiarne Jozefa Zwierzinu vybudoval Ignaz Carl Machanek, nemecký obchodník železiarstva z Olomouca, postupne úspešnú akciovú spoločnosť, ktorá vyvážala svoj železiarsky a plechový tovar nielen do európskych ale aj zámorských štátov. Spoločnosť sa zameriavala hlavne na výrobu klincov (vtedy v tomto odbore najväčšia spoločnosť v monarchii), ďalej železiarskeho tovaru, kovania, pántov, zámkov a kachlí. Továreň firmy Mora Moravia sídli v Hlubočkách neďaleko Olomouca, v miestnej časti Mariánske Údolie. Od roku 2005 je súčasťou slovinskej skupiny Gorenje.

Mora Moravia s.r.o.
-------------------

V roku 1994 bola spoločnosť sprivatizovaná. Fond Czech & Slovak Investment Corporation (CZIC), ktorý je spravovaný medzinárodnou investičnou bankou Flemings so sídlom v Londýne, pôsobil na priame kapitálové investície v Českej republike a na Slovensku už od roku 1993 a v roku 1998 vstúpil do akciovej spoločnosti Mora Moravia. Druhá polovica spoločnosti zostala vo vlastníctve manažmentu firmy. Základné imanie Mora Moravia dosahovalo výšku 50 040 tisíc korún.Generálny riaditeľ Mory Vojtech Vlček uviedol, že vedenie firmy má pripravené nové výrobné programy. Okrem varnej techniky vyrábala Mora Moravia napríklad plynové prietokové ohrievače vody či titánové komponenty pre závodné bicykle. Od roku 2005 sa Mora Moravia stala členom skupiny Gorenje. Výrobky dodáva do mnohých štátov Európy.

1. ↑   *Veřejný rejstřík a Sbírka listin - Ministerstvo spravedlnosti České republiky* [online]. or.justice.cz, [cit. 2024-03-22]. Dostupné online.
2. ↑  USER, Super. *MORA MORAVIA, s.r.o.* [online]. www.prumysldnes.cz, [cit. 2024-03-22]. Dostupné online. (po česky)
3. ↑   *Tradícia od roku 1825 | MORA* [online]. www.mora.sk, [cit. 2024-03-22]. Dostupné online.
Súradnice: 36°58′S 6°23′Z﻿ / ﻿36,967°S 6,383°Z﻿ / 36.967; -6.383

**El Puerto de Santa María** je španielske mesto v Andalúzii.

Dejiny
------

Podľa Homérovej Odysei mesto založil Menestheus, utečenec z trójskej vojny, ktorý sa usídlil v ústí rieky Guadalete a založil mesto nazvané **Menesthéov prístav**.

Juan de la Cosa, mapa
V roku 711, po arabskej invázii zo severnej Afriky, bolo mesto premenované na **Alcante** (**Alcanatif**) = Prístav soli. Meno bolo odvodené zo starého priemyslu na výrobu soli ktorý tu prevádzkovali Feničania a Rimania. 

V roku 1260 mesto dobyl Alfons X. Kastílsky a premenoval ho na **Santa María del Puerto**. Vo svojich *Spevoch k Panne Márii*  ďakuje za zázračné uzdravenie svojich nôh v tamojšom kostole. 

Druhá výprava Krištofa Kolumba vyrazila práve z tohoto mesta. Jej navigátor Juan de la Cosa tu v roku 1500 nakreslil mapu sveta, prvú mapu na ktorej je zachytený Nový svet. Kolumbus mesto navštívil už roku 1480, keď hľadal pomoc pre svoje plány. V meste neskoršie sídlilo mnoho bohatých kupcov, ktorí prevádzkovali obchod s Amerikou. V 16. a 17. storočí bolo mesto zimným prístavom kráľovských galér. V 19. storočí tu sídlil generálny štáb francúzskej armády pod velením Jozefa Bonaparta (1801 - 1812) počas Španielskej vojny za nezávislosť.

V meste je vďaka jeho bohatej histórii mnoho múzeí a pomníkov; takisto je iba kúsok cesty od Cádizu.

Osobnosti mesta
---------------

* Pedro Muñoz Seca (\* 1881 – † 1936), španielsky dramatik
* Rafael Alberti (\* 1902 – † 1999), španielsky básnik Generácie 27

Partnerské mesta
----------------

* Ermoupolis, Grécko
* Lagouira, Západná Sahara
* Coral Gables, Florida, USA

Referencie
----------

1. ↑  CSM 367

Iné projekty
------------

Commons
* Spolupracuj na Commons Commons ponúka multimediálne súbory na tému **El Puerto de Santa María**

Externé odkazy
--------------

* Oficiálne stránky, španielsky
* Informácie pre turistov, španielsky Archivované 2008-08-28 na Wayback Machine
* 360º panoráma mesta Archivované 2008-04-16 na Wayback Machine
* Ruta Urbana del Miestne víno a brandy, španielsky
* Mesto a Andalúzia, španielsky

Zdroj
-----

* *Tento článok je čiastočný alebo úplný preklad článku El Puerto de Santa María na anglickej Wikipédii.*

Galéria
-------

* Castillo de San MarcosCastillo de San Marcos
* PriorstvoPriorstvo
* RadnicaRadnica
* Panoráma Cádizského zálivuPanoráma Cádizského zálivu
**Boleslav II.** Pobožný (\* asi 932 – † 7. február 999, Praha) bol české knieža z rodu Přemyslovcov v rokoch 967/972 – 999, podľa kronikára Kosmasa „muž nejkřesťanštější, otec sirotků, ochránce vdov, utěšitel zarmoucených".

Pôvod
-----

Boleslav II. bol syn Boleslava I. Ukrutného a jeho manželky Biagoty, brat Strachkvasa, Dobravky a Mlady Márie.

Nie je známe, kedy presne sa Boleslav narodil, len že bol starší než Strachkvas, ktorý sa vraj narodil v deň smrti svätého Václava, teda asi 28. septembra 935, resp. 929. Z toho sa odvodzuje, że Boleslav sa narodil pred rokom 935.

Ako udáva kronikár Widukind z Corvey v roku 950 kedy Otto I. Veľký chystal vojenskú výpravu do Čiech, stretol sa s ním Boleslav I. so synom. Nie je samozrejme isté, či tým synom bol Boleslav II. Niektorí českí vedci predpokladajú, že ním bol starší brat Boleslava II. ktorý zomrel ešte za otcovho života.

Genealógia
----------

|  |  |  |  |  |  |  |
| --- | --- | --- | --- | --- | --- | --- |
| Vratislav I.\* okolo 888† 13. február 921 |  | Drahomíra zo Stodoranov† po 935 |  | ? |  | ? |
|  |  |  |  |  |
|  |  |  |
|  | Boleslav I.\* asi 915† 967/972 |  | Biagota? |  |
|  |  |  |
|  |  |
|  |  |  |  |  |  |  |  |  |  |  |  |  |  |
|

|  |  |  |  |
| --- | --- | --- | --- |
|  | Emma\* pred 950 † 1005/1006 OO   dátum neznámy | **Boleslav II.** \* asi 932 † 7. február 999 |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |
| Boleslav III.  \* okolo 965  † 1037  | Jaromír † 4. november 1035  | Oldřich † 9. november 1034 | Václav |

Zdroj
-----

*Tento článok je čiastočný alebo úplný preklad článku Boleslav II. na českej Wikipédii.*

Autoritné údaje: * abART: 55670
* GND: 123779952
* ISNI: 0000000013235467
* LCCN: n2001153236
* NK ČR: js20011212002
* VIAF: 10762885
* WorldCat: lccn-n2001153236
**Angel** je americký televízny seriál, ktorý je spin-off seriálu Buffy, premožiteľka upírov. Atmosféra seriálu je temnejšia a podľa Nielsen Ratings je to seriál pre dospelých. 
Seriál, rovnako ako Buffy, napísal Joss Whedon spolu s Davidom Greenwaltom a bol prvýkrát vysielaný 5. októbra 1999.

Dej
---

Hlavnou postavou seriálu je Angel, cez 200 rokov starý upír, ktorému bola vďaka cigánskej kliatbe vrátená ľudská duša ako trest za vraždu mladej cigánky. Predtým ako upír bez duše spáchal mnoho strašných zločinov, pre zábavu kruto mučil a vraždil nevinných ľudí, a tak ho teraz trápia výčitky svedomia. Aby svoje skutky odčinil, rozhodol sa bojovať proti zlu a chrániť ľudí pred takými, ako bol kedysi on sám.
Angel pracuje ako súkromný detektív v Los Angeles, kde so svojimi spolupracovníkmi pomáha bezmocným a zachraňuje duše, ktoré zišli z cesty. Do ich hlavnej pracovnej náplne patrí boj s démonmi alebo démonmi posadnutými ľuďmi. Ich najväčšími protivníkmi je pritom démonmi ovládaná právnická firma Wolfram & Hart.

Tvorcovia
---------

* Joss Whedon – scenár
* David Greenwalt – scenár

Hlavné úlohy
* David Boreanaz
* Charisma Carpenterová
* Glenn Quinn
* Alexis Denisof
* J. August Richards
* Amy Ackerová
* Vincent Kartheiser
* Andy Hallett
* James Marsters
* Mercedes McNabová
* Krajina pôvodu: USA
* počet epizód  : 110
* počet sérií  : 5
* dĺžka epizódy : 41 – 43 minút

Iné projekty
------------

Commons
* Spolupracuj na Commons Commons ponúka multimediálne súbory na tému **Angel**

Externé odkazy
--------------

* Angel na imdb.com
* Oficiálna stránka Archivované 2010-06-08 na Wayback Machine

Zdroj
-----

*Tento článok je čiastočný alebo úplný preklad článku Angel na českej Wikipédii.*

| * z
* d
* u
*Buffy premožiteľka upírov* |
| --- |
| Postavy | 

|  |  |
| --- | --- |
| hlavné obsadenie | 
* Buffy Summers
* Xander Harris
* Willow Rosenberg
* Rupert Giles
* Dawn Summers
* Cordelia Chase
* Tara Maclay
* Oz (Buffy premožiteľka upírov)
* Anya

 |
| upíri | 
* Angel
* Spike
* Drusilla

 |

 |
| Obsadenie | 
* Sarah Michelle Gellarová
* Nicholas Brendon
* Alyson Hanniganová
* Anthony Head
* David Boreanaz
* Charisma Carpenterová
* Seth Green
* Michelle Trachtenbergová
* Amber Bensonová

 |
| Réžia | 
* Joss Whedon

 |
| Spin-off | 
* Angel

 |
| Časti **·** Kategória |
**Ambulance LTD** bola americká rocková skupina. Vznikla v roku 2000 v zostave Marcus Congleton (gitara, spev), Andrew Haskell (klávesy), Benji Lysaght (gitara) a Matthew Dublin (basgitara, klávesy, spev). Svoje prvé EP nazvané *Ambulance LTD* vydala v júni 2003, v marci 2004 potom vyšiel prvý radový album s názvom *LP*. O dva roky neskôr vyšlo druhé EP nazvané *New English EP*. Následne skupinu opustili všetci členovia okrem Congletona (po tom, ako skupinu opustili, založili novú skupinu nazvanú The Red Romance).

Congleton v roku 2007 začal pracovať na novom albume skupiny. Produkoval ho John Cale, ktorý na ňom tiež hral na klávesy a je spoluautorom niekoľkých piesní. Hoci album nahrali a jeho vydanie bolo naplánované na leto 2007, nikdy kvôli skrachovanej spoločnosti TVT Records nevyšiel.

Congleton sa následne pokúsil vzkriesiť kapelu tým, že na niekoľko živých vystúpení v roku 2008 najal externých hudobníkov (Iana Fengera, Xandera McMahona a Jeremyho Kaya). Avšak od tej doby nedošlo k žiadnej ďalšej aktivite, ktorá by znamenala, že kapela stále existuje.

Congleton je momentálne (leto 2014) aktívny v projekte Drug Cabin.

Referencie
----------

1. ↑  MOSER, Gtant. *Ambulance LTD's Marcus Congleton with Grant Moser* [online]. Brooklyn Rail, 2008-05-06, [cit. 2014-03-29]. Dostupné online. (anglicky)
2. ↑   *the sad saga of ambulance ltd* [online]. Old Waver, 2011-01-11, [cit. 2014-03-29]. Dostupné online. Archivované 2014-04-10 z originálu. (anglicky)
3. ↑   *Ambulance LTD: Please Explain* [online]. Magnet Magazine, 2007-01-30, [cit. 2014-03-29]. Dostupné online. (anglicly)
4. ↑   *Velvet Underground's Cale in Studio with Ambulance Ltd.* [online]. Spin, 2006-12-18, [cit. 2014-03-29]. Dostupné online. (anglicky)
5. ↑   *Ambulance LTD Returns, Again* [online]. Interview Magazine, [cit. 2014-03-29]. Dostupné online. (anglicky)
6. ↑  OPFER, Chris. *The Downward Spiral of TVT Records* [online]. The Village Voice, 2010-10-20, [cit. 2014-03-29]. Dostupné online. Archivované 2014-04-12 z originálu. (anglicky)
7. ↑   *Drug Cabin aktivity* [online]. [Cit. 2014-08-02]. Dostupné online. Archivované 2014-08-08 z originálu.

Zdroj
-----

*Tento článok je čiastočný alebo úplný preklad článkov Ambulance LTD na českej Wikipédii a Ambulance LTD na anglickej Wikipédii.*
**Arthur John Birch** (\* 3. august 1915, Sydney, Austrália– † 8. december 1995, Canberra) bol austrálsky organický chemik.

Objavil „Birchovu redukciu" aromatických kruhov, ktorá sa používa pri syntetizovaní v organickej chémii. Birchova redukcia umožňuje premenou steroidov vytvoriť antikoncepčné tabletky, iné steroidné lieky a antibiotiká.

Životopis
---------

Birch získal štipendium na Univerzite v Sydney, kde v roku 1937 získal bakalársky titul BSc a v roku 1938 aj titul MSc. Potom odišiel na Oxfordskú univerzitu, kde získal v roku 1940 titul PhD. V Oxforde ostal do roku 1948, pričom sa venoval výskumom pod vedením Sira Roberta Robinsona. Neskôr sa stal profesorom na Univerzite v Cambridgi, kde ostal do roku 1952. V Cambridgi pracoval s lordom Alexandrom Toddom.

V roku 1952 sa vrátil späť do Austrálie, aby tu prevzal miesto profesora organickej chémie na Univerzite v Sydney. V roku 1954 sa stal členom Austrálskej akadémie vied. Profesorom ostal až do roku 1955, kedy získal podobné miesto na Univerzite v Manchesteri. V roku 1958 sa stal členom Kráľovskej spoločnosti. 

Do Austrálie sa znovu vrátil v roku 1967, aby tu založil Výskumnú školu chémie na pôde Austrálskej národnej univerzity v Canberre, pričom sa stal jej zakladajúcim dekan. Do roku 1980 úzko spolupracoval s touto školou. Medzi rokmi 1977 a 1978 bol prezidentom Kráľovského austrálskeho chemického inštitútu a v roku 1977 predsedal Nezávislému vyšetrovaniu v CSIRO.

Medzi rokmi 1982 až 1986 pôsobil ako prezident Austrálskej akadémie vied. V roku 1987 získal titul „companion" Radu Austrálie (AC) za svoje príspevky vo vede. V roku 1994 ďalej dostal čestné členstvo Kráľovskej chemickej spoločnosti. Bol aj zakladajúcim členom Austrálskej vedeckej a technologickej rady.

Referencie
----------

1. ↑   Arthur John Birch. 3 August 1915 -- 8 December 1995: Elected FRS 1958. *Biographical Memoirs of Fellows of the Royal Society*, 2007, s. 21. DOI: 10.1098/rsbm.2007.0017.
2. ↑  Rodney W. Rickards. *Biographical Memoirs: Arthur John Birch 1915–1995* [online]. Australian Academy of Science. Dostupné online. Archivované 2011-08-06 z originálu.
3. ↑  Birch, A. J.. *To See the Obvious*. [s.l.] : Oxford University Press, 1995. ISBN 0-8412-1840-4.
4. ↑  McCarthy, G.J.. *Birch, Arthur John (1915–1995)*. [s.l.] : [s.n.], 2006. Dostupné online.

Externé odkazy
--------------

* Birch Reduction
* Australian Academy of Science Archivované 2006-08-20 na Wayback Machine
* Obituaries Australia

Zdroj
-----

*Tento článok je čiastočný alebo úplný preklad článku Arthur Birch (organic chemist) na anglickej Wikipédii.*

  



|  |  |
| --- | --- |
| Portal | Chemický portál |

Autoritné údaje: * GND: 11930614X
* ISNI: 0000 0000 7859 6095
* LCCN: n85186841
* SNK: 156840
* VIAF: 20487946
* WorldCat: lccn-n85186841
**Šírín Abú Ákilová** (arab. شيرين أبو عاقلة - Šírín Abú Ákila (alebo Áqila), angl. prepis: Shireen Abu Akleh (alebo Aq(i)la); \* 3. apríl 1971, Jeruzalem – † 11. máj 2022, Dženín) bola palestínsko-americká novinárka, ktorá pôsobila ako korešpondentka katarskej televízie Al-Džazíra.

Život
-----

Pochádzala z kresťansko-arabskej rodiny. Absolvovala bakalárske štúdium printovej žurnalistiky na Džámia al-Jarmúk v Jordánsku. Následne pracovala ako reportérka pre rozhlasové stanice Radio Monte Carlo a Hlas Palestíny. Od roku 1997 pôsobila v televíznej stanici Al-Džazíra, pre ktorú prinášala reportáže o dianí v Palestíne a Izraeli (napr. o Druhej intifáde).

11. máji 2022 bola ťažko postrelená počas protiteroristickej akcie Izraelských obranných síl (IDF) v meste Dženín na severe Západného brehu Jordánu a po prevoze do nemocnice o 4:15 UTC vyhlásená za mŕtvu. Podľa palestínskych úradov a televízie *Al-Džazíra* ju postrelili príslušníci IDF, no hovorca IDF vyhlásil, že nepredpokladá, že by jej smrť zavinili izraelskí vojaci a zároveň navrhol spoločné izraelsko-palestínske vyšetrenie incidentu.

Referencie
----------

1. ↑   استشهاد الصحافية شيرين أبو عاقلة برصاص الاحتلال في جنين [Novinárka Shireen Abu Aqleh bola zabitá okupačnými guľkami v Dženíne]. *Arab48.com*, 2022-05-11. Dostupné online [cit. 2022-05-11].
2. ↑   AQB Honors College hosts Al Jazeera Reporter Shireen Abu Akleh. *Hona Al Quds* (Al-Quds University), 2014-07-24. Dostupné online [cit. 2022-05-11].
3. 1 2  KHOURY, Jack. Al Jazeera Reporter Killed in Israeli Army Raid in Jenin. *Haaretz.com*, 2022-05-11. Dostupné online [cit. 2022-05-11].
4. ↑  KHOURY, Jack. Al Jazeera Reporter Killed in Israeli Army Raid in Jenin. *Haaretz*, 2022-05-11. Dostupné online [cit. 2022-05-11].
5. ↑  TAHHAN, Zena Al. Shireen Abu Akleh: Al Jazeera reporter killed by Israeli gunfire. *Al-Jazeera.com*. Dostupné online [cit. 2022-05-11].

Iné projekty
------------

Commons
* Spolupracuj na Commons Commons ponúka multimediálne súbory na tému **Šírín Abú Ákilová**

Autoritné údaje: * GND: 1257410741
* VIAF: 4991165272119910690007
Súradnice: 42°53′17″S 11°37′22″V﻿ / ﻿42,88806°S 11,62278°V﻿ / 42.88806; 11.62278

**Amiata** je názov menšieho vulkanického poľa, nachádzajúceho sa v južnom Toskánsku, asi 20 km severozápadne od jazera Bolsena. Pole je tvorené trachyto-dacitovými dómami a lávovými prúdmi, prekrytými neskorším ryolitovým vulkanizmom. Najvyšší vrch poľa je 1738 m vysoký dóm *Monte Amiata* (niekedy nazývaný aj *La Vetta*).

Rádiometrickým datovaním bol stanovený vek hlavnej erupčnej periódy na 300 až 200 tisíc rokov, ako aj to že vek dómov a lávových prúdov postupne klesá v smere od juhozápadu k severovýchodu poľa. V rámci holocénu nebola zaevidovaná žiadna vulkanická aktivita, ale v juhozápadnej časti poľa pri meste Bagnore je oblasť zvýšeného geotermálneho prúdenia.

Zoznam vulkanických foriem poľa Amiata
--------------------------------------

* **Lávové dómy**
	+ Monte Amiata - 1 738 m
	+ Corno de Bellaria - 1 614 m
	+ La Montagnola - 1 571 m
	+ Poggio Biello - 1 303 m
	+ Poggio Trauzzulo - 1 200 m
	+ Possgio della Pescina - 1 198 m
	+ Poggio Pinzi - 1 155 m

Iné projekty
------------

Commons
* Spolupracuj na Commons Commons ponúka multimediálne súbory na tému **Monte Amiata**.

Externé odkazy
--------------

* www.volcano.si.edu Archivované 2006-12-30 na Wayback Machine - vulkanické pole Amiata na Global Volcanism Program (po anglicky)
Zjednodušená schéma migrácie v Európe medzi druhým a piatym storočím
**Anglosasi** je spoločné označenie pre germánske kmene a podľa Bedu Ctihodného to boli potomkovia troch mocných germánskych kmeňov - Anglov, Sasov a Jutov, ktoré osídľovali Britániu od polovice 5. storočia. 

Anglovia pochádzali zo Šlezvicka-Holštajnska a usadili sa na východe Británie. Juti vtrhli do Británie pod velením legendárnych vodcov Horsa a Hengesta. Ich pôvod môžeme hľadať v súčasnom Dánsku. Pôvodne obsadili južné časti Británie. Sasi prenikli na Britské ostrovy z oblastí dolnej Labe. Všetky kmene tu vytvorili kráľovstvá, z ktorých Northumbria v priebehu 7. storočia ovládla všetkých Anglosasov. V tomto storočí je už doložený samostatný vývoj v Anglicku, nezávislý od európskeho kontinentu.

V priebehu 8. storočia prešlo vedúce postavenie na kráľovstvo Mercia a neskôr v 9. storočí na Wessex. Istý čas tu vládol aj dánsky kráľ Knut. Vláda Anglosasov sa skončila roku 1066 príchodom Normanov do Británie.

Anglosasi hovorili germánskymi nárečiami a podľa Bedu Ctihodného to boli potomkovia troch mocných germánskych kmeňov: Anglov a Sasov, pôvodom zo súčasného severného Nemecka a Jutov z dnešného Dánska.

Iné projekty
------------

Commons
* Spolupracuj na Commons Commons ponúka multimediálne súbory na tému **Anglosasi**

Referencie
----------

1. 1 2  BUDAJ, Marek. *Dejiny sveta od A po Z*. Bratislava : Vydavateľstvo Príroda, s.r.o. 2013. ISBN 978-80-07-02138-9. S. 18.

Externé odkazy
--------------

* Sekcia o Anglosasoch na Via Historia Archivované 2009-06-05 na Wayback Machine

Zdroj
-----

*Tento článok je čiastočný alebo úplný preklad článku Anglosasové na českej Wikipédii.*
Hlavné postavy Divadla Spejbla a Hurvínka (zhora nadol): Spejbl, Hurvínek, Pani Kateřina, Mánička a pes Žeryk.
**Žeryk** je bábka psa, vystupujúca v bábkovom Divadle Spejbla a Hurvínka.

Žeryk je Hurvínkov pes, ktorý je jeho nerozlučným druhom v mnohých dobrodružstvách. Prvú bábku Žeryka vytvoril bábkar Gustav Nosek (ktorý je rovnako autorom Hurvínka) a po prvýkrát sa na scéne divadla objavil 19. apríla 1930 - v rovnakej hre, v ktorej po prvýkrát vystúpila aj Hurvínkova kamarátka Mánička. Žeryk len šteká a jeho part teda nie je pre interpretov príliš náročný. V jeho roli sa vystriedalo mnoho hercov. Spočiatku ho „nahováral" sám Gustav Nosek, neskôr František Flajšhanz a Miroslav Černý, v súčasnosti je to Miroslav Polák. Žeryk je spravidla len pomocnou figúrkou pre dokreslenie príbehu, ale niekedy získava aj pomerne významnú úlohu. V niektorých hrách možno v jeho štekote rozpoznať slová, takže mu detskí diváci môžu rozumieť.

Literatúra
----------

* HUBACEK, Patrik. *Spejbl a Hurvínek aneb Sólo pro Josefa Skupu*. Žďár nad Sázavou : Impreso Plus, 1995. ISBN 80-85835-20-7. (po česky)

Externé odkazy
--------------

* Žeryk na webe Divadla Spejbla a Hurvínka Archivované 2011-06-09 na Wayback Machine
**Židia na Taiwane** sú, na rozdiel od pevninskej Číny, relatívne noví a nikdy neboli početní. Prvá výraznejšia prítomnosť sa datuje do 50. rokov 20. storočia, kedy tu americkí vojaci umiestnení v Taiwane slávili židovské sviatky. To však skončilo roku 1971, kedy Spojené štáty prerušili diplomatické styky s Taiwanom.

Od roku 1975 má Taiwan svojho stáleho rabína, ktorým sa stal Efraim Einhorn. Odvtedy taiwanská židovská komunita pozostáva hlavne zo zahraničných obchodníkov a návštevníkov. Za rabína Einhorna sa bohoslužby konali v množstve hotelov v Tchaj-peji. Vznikla tiež dohoda medzi rabínom a vedením hotelu Ritz a v jeho priestoroch prebiehali každý týždeň bohoslužby, podávali sa košer jedlá a nachádzala sa tu tiež židovská knižnica patriaca rabínovi. Najväčšia účasť medzi 60 a 100 osobami bola počas sviatkov.

Vzhľadom na to, že Izrael má plné diplomatické styky s kontinentálnou Čínou, nemôže plne uznať taiwanskú vládu, ktorú Čína považuje za separatistickú. Avšak Izrael udržuje v Tchaj-peji svoju Ekonomickú a kultúrnu kanceláriu. Ročný obchodný obrat medzi Izraelom a Taiwanom činil 1,3 miliárd amerických dolárov.

V súčasnosti sa na Taiwane nachádza približne 100 Židov.

Referencie
----------

1. ↑   *Am Yisrael, The Jewish Communities of Taiwan* [online]. [Cit. 2013-04-06]. Dostupné online. Archivované 2007-12-14 z originálu.

Externé odkazy
--------------

* The Jewish Virtual Library, Taiwan (po anglicky)

Zdroj
-----

* *Tento článok je čiastočný alebo úplný preklad článku Židé na Tchajwanu na českej Wikipédii.*
Pamätník hrdinov z Geta, ktorý pripomína povstanie vo varšavskom gete
**Židovská bojová organizácia** (poľ. : *Żydowska Organizacja Bojowa*, skratka *ŻOB*, jidiš : ייִדישע קאַמף אָרגאַניזאַציע) bolo židovské odbojové hnutie počas druhej svetovej vojny, ktoré zohralo kľúčovú úlohu v povstaní vo varšavskom gete. Hnutie sa zapojilo aj do mnohých ďalších odbojových aktivít. Ďalším zoskupením, ktoré sa znateľne zapojilo do židovského ozbrojeného boja bol Židovský vojenský zväz (*Żydowski Związek Wojskowy*), ktorý tvorili bývalí dôstojníci Poľskej armády.

Referencie
----------

1. ↑   *Holocaust v Polsku* [online]. Holocaust.cz, [cit. 2013-02-15]. Dostupné online. Archivované 2009-09-05 z originálu. (po česky)
2. ↑   *Jewish Fighting Organization* [online]. Encyclopædia Britannica, [cit. 2013-02-15]. Dostupné online. (po anglicky)
3. ↑  
WDOWIŃSKI, David. *And we are not saved*. New York : Philosophical Library, 1963. ISBN 0802224865. S. 222. (po anglicky)

Externé odkazy
--------------

* Polish Jewish Heritage – Żydowska Organizacja Bojowa (po poľsky)

Zdroj
-----

* *Tento článok je čiastočný alebo úplný preklad článku Židovská bojová organizace na českej Wikipédii.*